CELEX: 61993CO0257(01)
Language: el
Date: 1993-07-06 00:00:00
Title: Διάταξη του Προέδρου του Δικαστηρίου της 6ης Ιουλίου 1993. # Léon Van Parijs NV και λοιπών κατά Συμβουλίου των Ευρωπαϊκών Κοινοτήτων και Επιτροπής των Ευρωπαϊκών Κοινοτήτων. # Μπανάνες - Κοινή οργάνωση αγορών - Διαδικασία ασφαλιστικών μέτρων - Απαράδεκτο. # Υπόθεση C-257/93 R.

Avis juridique important

|

61993O0257(01)

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 6ΗΣ ΙΟΥΛΙΟΥ 1993.  -  LEON VAN PARIJS NV ΚΑΙ ΛΟΙΠΟΙ ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΕΥΡΩΠΑΪΚΩΝ ΚΟΙΝΟΤΗΤΩΝ.  -  ΜΠΑΝΑΝΕΣ - ΚΟΙΝΗ ΟΡΓΑΝΩΣΗ ΤΩΝ ΑΓΟΡΩΝ - ΔΙΑΔΙΚΑΣΙΑ ΑΣΦΑΛΙΣΤΙΚΩΝ ΜΕΤΡΩΝ - ΑΠΑΡΑΔΕΚΤΟ.  -  ΥΠΟΘΕΣΗ C-257/93 R.  

Συλλογή της Νομολογίας του Δικαστηρίου 1993 σελίδα I-03917

ΠερίληψηΔιάδικοιΣκεπτικό της απόφασηςΑπόφαση για τα δικαστικά έξοδαΔιατακτικό
Λέξεις κλειδιά

++++Διαδικασία ασφαλιστικών μέτρων * Προϋποθέσεις παραδεκτού * Απόρριψη της προσφυγής στην κυρία δίκη ως απαράδεκτης  (Συνθήκη ΕΟΚ, άρθρα 185 και 186 Κανονισμός Διαδικασίας του Δικαστηρίου, άρθρο 83  PAR  1)  

Περίληψη

Η απόρριψη ως απαράδεκτης της προσφυγής της κυρίας δίκης στο πλαίσιο της οποίας ασκείται αίτηση λήψεως ασφαλιστικών μέτρων καθιστά απαράδεκτη και την αίτηση αυτή. 

Διάδικοι

Στην υπόθεση C-257/93 R,  Leon Van Parijs, εταιρία βελγικού δικαίου, με έδρα την Αμβέρσα (Βέλγιο),  International Fruit Importers NV, εταιρία βελγικού δικαίου, με έδρα το Schoten (Βέλγιο),  Bananic International, εταιρία βελγικού δικαίου, με έδρα το Sint-Niklaas (Βέλγιο),  International Fruchtimport Gesellschaft Weichert & CO, εταιρία βελγικού δικαίου, με έδρα το Sint-Niklaas (Βέλγιο),  Velleman & Tas, εταιρία ολλανδικού δικαίου, με έδρα το Ρόττερνταμ (Κάτω Χώρες),  Banana Marketing Belgium, εταιρία βελγικού δικαίου, με έδρα την Αμβέρσα (Βέλγιο),  Jan Van Den Brink, εταιρία ολλανδικού δικαίου, με έδρα το Ρόττερνταμ (Κάτω Χώρες),  εκπροσωπούμενες από τους P. Vlaemminck και J. Holmens, δικηγόρους Γάνδης (Βέλγιο), με αντίκλητο στο Λουξεμβούργο τον δικηγόρο R. Diederich, 8, rue Zithe,  προσφεύγουσες-ενάγουσες,  κατά  Συμβουλίου των Ευρωπαϊκών Κοινοτήτων, εκπροσωπουμένου από τους Jacque, διευθυντή της Νομικής Υπηρεσίας, Brautigam και Huber, νομικούς συμβούλους και τη Lo Monaco, μέλος της Νομικής Υπηρεσίας, με αντίκλητο στο Λουξεμβούργο τον X. Herlin, διευθυντή της διευθύνσεως των νομικών υποθέσεων της Ευρωπαϊκής Τράπεζας Επενδύσεων, 100 boulevard Konrad Adenauer,  και  Ευρωπαϊκών Κοινοτήτων, εκπροσωπουμένων από το Συμβούλιο των Ευρωπαϊκών Κοινοτήτων και από την Επιτροπή των Ευρωπαϊκών Κοινοτήτων, εκπροσωπουμένη από τους P. Gilsdorf, κύριο νομικό σύμβουλο, και T. van Rijn, μέλος της Νομικής Υπηρεσίας, με αντίκλητο στο Λουξεμβούργο τον Nicola Annecchino, μέλος της Νομικής Υπηρεσίας, Centre Wagner, Kirchberg,  καθών-εναγομένων,  που έχει ως αντικείμενο αίτηση λήψεως ασφαλιστικών μέτρων, με την οποία ζητείται, κυρίως, η αναστολή εκτελέσεως ορισμένων διατάξεων του κανονισμού (ΕΟΚ) 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (ΕΕ L 47, σ. 1),  Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ  εκδίδει την ακόλουθη  Διάταξη  

Σκεπτικό της απόφασης

1 Με δικόγραφο που κατέθεσαν στη Γραμματεία του Δικαστηρίου στις 27 Απριλίου 1993, η Leon Van Parijs και άλλες έξι επιχειρήσεις του τομέα της μπανάνας ζήτησαν, δυνάμει του άρθρου 173, δεύτερο εδάφιο, της Συνθήκης ΕΟΚ, την ακύρωση ορισμένων διατάξεων του κανονισμού (ΕΟΚ) 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (ΕΕ L 47, σ. 1), και, βάσει των άρθρων 178 και 215, δεύτερο εδάφιο, της εν λόγω Συνθήκης, να υποχρεωθεί η Ευρωπαϊκή Οικονομική Κοινότητα να αποκαταστήσει τη ζημία που προκλήθηκε από την έκδοση του κανονισμού αυτού.  2 Με χωριστό δικόγραφο, που κατέθεσαν στη Γραμματεία του Δικαστηρίου στις 9 Ιουνίου 1993, οι επιχειρήσεις αυτές υπέβαλαν επιπλέον, δυνάμει των άρθρων 185 και 186 της Συνθήκης ΕΟΚ, αίτηση λήψεως ασφαλιστικών μέτρων με την οποία ζητείται, αφενός, να ανασταλεί η εκτέλεση των άρθρων 18 και 19 του προπαρατεθέντος κανονισμού, και, αφετέρου, να διαταχθεί η λήψη προσωρινών μέτρων που να τους επιτρέπουν να ανακτήσουν το μερίδιο της αγοράς που κατείχαν προ της 1ης Ιουλίου 1993.  3 Το Συμβούλιο και η Επιτροπή κατέθεσαν παρατηρήσεις επί της αιτήσεως ασφαλιστικών μέτρων στις 25 Ιουνίου 1993.  4 Πρέπει να υπομνηστεί ότι, σύμφωνα με το άρθρο 83, παράγραφος 1, του Κανονισμού Διαδικασίας, αίτηση αναστολής εκτελέσεως πράξεως ενός οργάνου ή αίτηση προσωρινών μέτρων είναι παραδεκτές μόνον αν εκκρεμεί ενώπιον του Δικαστηρίου είτε προσφυγή με την οποία ο αιτών προσέβαλε την πράξη της οποίας ζητείται η αναστολή εκτελέσεως είτε υπόθεση την οποία αφορούν τα προσωρινά μέτρα. Επομένως, δεν μπορεί να γίνει δεκτή αίτηση αναστολής εκτελέσεως ή αίτηση προσωρινών μέτρων εάν είναι απαράδεκτη η προσφυγή της κύριας δίκης στο πλαίσιο της οποίας υποβάλλεται η αίτηση ασφαλιστικών μέτρων.  5 Εν προκειμένω, με διάταξη της 21ης Ιουνίου 1993, το Δικαστήριο απέρριψε την προσφυγή της κύριας δίκης ως απαράδεκτη ως προς το σκέλος με το οποίο εζητείτο η ακύρωση του προπαρατεθέντος κανονισμού 404/93, αλλά επιφυλάχθηκε να αποφασίσει ως προς το σκέλος με το οποίο ζητείται να υποχρεωθεί η Ευρωπαϊκή Οικονομική Κοινότητα να αποκαταστήσει τη ζημία που προκλήθηκε από την έκδοση του κανονισμού αυτού.  6 Δεδομένου όμως ότι η αίτηση λήψεως ασφαλιστικών μέτρων συναρτάται μόνον προς το σκέλος της προσφυγής με το οποίο ζητείται η ακύρωση του εν λόγω κανονισμού, πρέπει και αυτή να απορριφθεί ως απαράδεκτη.  

Απόφαση για τα δικαστικά έξοδα

Επί των δικαστικών εξόδων  7 Δεδομένου ότι η προσφυγή-αγωγή εξακολουθεί να εκκρεμεί κατά το μέτρο που βασίζεται στα άρθρα 178 και 215 της Συνθήκης, το Δικαστήριο επιφυλάσσεται ως προς τα δικαστικά έξοδα.  

Διατακτικό

Για τους λόγους αυτούς,  Ο ΠΡΟΕΔΡΟΣ ΤΟΥ ΔΙΚΑΣΤΗΡΙΟΥ  διατάσσει:  1) Απορρίπτει την αίτηση λήψεως ασφαλιστικών μέτρων ως απαράδεκτη.  2) Επιφυλάσσεται ως προς τα δικαστικά έξοδα.  Λουξεμβούργο, 6 Ιουλίου 1993.